Tujuh iku diau serumah nyau deka bebadi angus - Suara Sarawak\nPADAWAN: Tujuh iku mujur lari ngidupka diri ba penusah rumah angus di Kampung Semban, malam tadi.\nPengari Palan Operasyen Bomba Sarawak madahka raban sida nerima kangau pasal penusah nya urung pukul 11.35 malam.\nKu iya, raban ari Balai Bomba enggau Penyah Penusah (BBP) Bau berumban ngesah ngagai endur penusah nyadi udah nerima kangau nya.\n“Lebuh datai dia, kami dua meresa enggau nentuka nadai orang tepekul dalam rumah ke angus nya.\n“Sida betubuh tujuh iku ke diau ba rumah nya mega nadai apa nama lalu nadai penusah bebadi nyawa nyadi.\n“Taja pia, rumah kayu nya angus lengis,” ku iya ba sebengkah penerang berita tadi.\nNambahka nya, raban bejalaika operasyen udah ngerara bara api dataika padam abis nentuka penusah enda nyadi baru.\nPansik silik benung dipejalai diatu nentuka pun penusah angus nya tau nyadi.\nDulu ari nya, raban BBP Siburan mega bisi datai ngesah penusah nya laban deka mantu operasyen nya.\nIndia, China berunding redakan ketegangan\nPengerusi Bersatu Sarawak: Belanjawan 2020 Sarawak seimbang\nPengesanan kes di Rumah Aming, Sg. Mador terus giat dijalankan